Wallingford, Oxfordshire
<s>Wallingford je grad od 7,886 stanovnika na jugoistoku Engleske.</s>

<s>Geografske karakteristike</s>

<s>Staro trgovište Wallingford danas je dio Grofovije Oxfordshire, iako je sve do 1974. bio dio Grofovije Berkshire.</s><s>On se nalazi na zapadnoj obali rijeke Temze, nizvodno od Oxforda, koji je udaljen 21 km i svega 19 km sjeverno od Readinga.</s>

<s>Historija</s>

<s>Skoro sve donedavno mnogi su vjerovali da je Wallingford bio rimski grad, zbog pravokutne forme njegove historijske jezgre i pravilnog ortogonalnog rasporeda ulica.</s><s>Ipak se otkrilo da je Wallingford bio saksonski utvrđeni grad (burg), pa danas slovi kao najbolje očuvani primjer takvog naselja u Engleskoj.</s><s>Zemljane bedeme i jarak podignuti su krajem 9. vijeka po nalogu kralja Alfreda Velikog kao dio obrambene mreže protiv invazije danskih Vikinga.</s><s>Wingingford je bio jedan od dva najveća burga, gotovo jednako velik kao Winchester, koji je bio AAlfredova prijestolnica.</s>

<s>Tokom 11. vijeka bio je vodeći grad Grofovije Berkshire.</s><s>Nakon Bitke kod Hastingsa 1066.</s><s>William Osvajač i njegova vojska prešli su Temzu upravo kod njema prije nego što su umarširali u London.</s><s>Upravo je William naredio da se podigne zamak u Wallingfordu, objekt koji mu je dao velik značaj u tom dijelu  Engleske i naglasio njegovu važnost za monarhiju.</s>

<s>U 12. vijeku za vrijeme građanskog rata bio je snažna utvrda Carice Matilde u koju se ona sklonila od nasrtaja svog rivala kralja Stephena.</s><s>Upravo zbog te podrške u tom ratu mu je Matildin sin Henry II 1155. dodjelio status grada, uz to dao mu je i brojne druge privilegije i slobode, poput onih koje je dobio London.</s><s>Walingford je jedan od samo četiri grada koji su dokumentirani u Magna Carti iz 1215..</s><s>U njegovom zamku boravili su brojni monarsi i uglednici od Ivana Bez Zemlje, Richarda Cornwallskog, brata Henryja III, do Edwarda Crnog prica i njegove žene Joane od Kenta, sve do Catherine od Valoisa udovice Henryja V, njenog mlađeg sina budućeg kralja Henrya VI i njegova očuha Owena Tudora, koji je bio djed Henrya VII.</s>

<s>Za Engleskog građanskog rata tokom 17. vijeka - Zamak Wallingford bio je glavno uporište rojalista, pa se gotovo posljednji predao.</s><s>Opsjedan je punih dvanaest mjeseci 1646., a posada se predala snagama parlamenta tek nakon što im je to naredio kralj Charles Stuart.</s><s>Zbog straha da bi se Wallingford ponovno mogao okrenuti protiv njih, a zamak ponovno postati osinje gnjezdo Cromwellov Državni savjet naredio je njegovo rušenje 1652., tako da od njega nije ostalo gotovo ništa, osim temelja.</s>

<s>Pobratimski gradovi</s>

<s>Luxeuil-les-Bains, Francuska
  Bad Wurzach, Njemačka</s>

<s>Izvori</s>

<s>Vanjske veze</s>

<s>Wallingford Town Council</s>

<s>Gradovi u Engleskoj
Oxfordshire</s>

